
საქართველოს მთავრობის 
განკარგულება №197
2012 წლის 6 თებერვალი
ქ. თბილისი
საქართველოს თავდაცვის სამინისტროსა და მის სისტემაში მოქმედი ზოგიერთი საჯარო სამართლის იურიდიული პირისათვის „საქართველოს 2012 წლის სახელმწიფო ბიუჯეტის შესახებ“ საქართველოს კანონის 25-ე მუხლით გათვალისწინებულ შეზღუდვაზე გამონაკლისის დაშვების თაობაზე
1. „საქართველოს 2012 წლის სახელმწიფო ბიუჯეტის შესახებ“ საქართველოს კანონის 25-ე მუხლის მე-7 პუნქტის შესაბამისად, საქართველოს თავდაცვის სამინისტროსა და მის სისტემაში მოქმედ ზოგიერთ საჯარო სამართლის იურიდიულ პირზე არ გავრცელდეს „საქართველოს 2012 წლის სახელმწიფო ბიუჯეტის შესახებ“ საქართველოს კანონის 25-ე მუხლის პირველი პუნქტით გათვალისწინებული შეზღუდვა და მიეცეთ თანხმობა, რომ 2012 წლისთვის:
ა) საქართველოს თავდაცვის სამინისტროს სამოქალაქო ოფისსა და საქართველოს შეიარაღებული ძალების გაერთიანებულ შტაბში შტატგარეშე მომუშავეთა რაოდენობა განისაზღვროს არა უმეტეს 1450 ერთეულით;
ბ) სსიპ – საქართველოს თავდაცვის სამინისტროს სამხედრო ჰოსპიტალში შტატგარეშე მომუშავეთა რაოდენობა განისაზღვროს არა უმეტეს 30 ერთეულით;
გ) სსიპ – სახელმწიფო სამხედრო სამეცნიერო-ტექნიკურ ცენტრ „დელტასა“ და მასში შემავალ საჯარო სამართლის იურიდიულ პირებში შტატგარეშე მომუშავეთა რაოდენობა განისაზღვროს:
გ.ა) სსიპ – სახელმწიფო სამხედრო სამეცნიერო-ტექნიკურ ცენტრ „დელტაში“ – არა უმეტეს 245 ერთეულით;
გ.ბ) სსიპ – სოხუმის ილია ვეკუას ფიზიკა-ტექნიკის ინსტიტუტში  – არა უმეტეს 82 ერთეულით;
გ.გ) სსიპ – გრიგოლ წულუკიძის სამთო ინსტიტუტში – არა უმეტეს 97 ერთეულით;
გ.დ) სსიპ – რაფიელ დვალის მანქანათა მექანიკის ინსტიტუტში – არა უმეტეს 61 ერთეულით;
გ.ე) სსიპ – ინსტიტუტ „ოპტიკაში“ – არა უმეტეს 20 ერთეულით;
გ.ვ) სსიპ – ფერდინანდ თავაძის მეტალურგიისა და მასალათმცოდნეობის ინსტიტუტში – არა უმეტეს 85 ერთეულით.
2. განკარგულება ძალაშია 2012 წლის 1 იანვრიდან.
პრემიერ-მინისტრი 	                    ნ. გილაური
	
